Ítalskur ríkiserindreki sakaður um barnaníð
Ítalskur ríkiserindreki á yfir höfði sér ákæru á Filippseyjum fyrir kynferðislegt ofbeldi gagnvart þremur götudrengjum.
Daniele Bosio, 46 ára, var í leyfi í Manila þegar hann var handtekinn í síðasta mánuði eftir ábendingar frá mannúðarsamtökum sem gæta barna. Sögðu starfsmenn samtakanna við lögreglu að Bosio hafi sýnt af sér ósæmilega hegðun gagnvart þremur drengjum í vatnaskemmtigarði skammt frá Manila.
Drengirnir, sem eru á aldrinum 9-12 ára, segja að áður en Bosio fór með þá í skemmtigarðinn hafi hann farið með þá í íbúð sína og fiktað við kynfæri þeirra.
Saksóknari í málinu, Agripino Baybay, segir að rannsókn hafi leitt í ljós ekki væri rétt það sem Bosio segði um að hann hafi einungis verið að veita fátækum börnum aðstoð með því að fara með drengina í vatnaskemmtigarðinn.
Kvartanir eins og þær sem drengirnir nefna við skýrslutöku, til að mynda að Bosio hafi káfað á kynfærum þeirra, verði að rannsaka frekar. Baybay segir að ákæran verði í þremur liðum og ef hann verður fundinn sekur eigi hann yfir höfði sér allt að lífstíðardóm.
Bosio, sem er sendiherra Ítalíu í Túrkmekistan, hefur neitað að hafa sýnt af sér óeðlilega hegðun, en hann hefur verið rekinn úr starfi sendiherra.
Fjölskylda Bosios segir að ekkert sé hæft í þessum ásökunum og því fari fjarri að Daniele geti verið barnaníðingur.
Ítalskur ríkiserindreki á yfir höfði sér ákæru á Filippseyjum fyrir kynferðislegt ofbeldi gagnvart þremur götudrengjum.
Daniele Bosio var í leyfi í Manila þegar hann var handtekinn í síðasta mánuði.
Bosio hafi sýnt af sér ósæmilega hegðun gagnvart þremur drengjum í vatnaskemmtigarði skammt frá Manila.
Saksóknari í málinu, Agripino Baybay, segir að rannsókn hafi leitt í ljós ekki væri rétt það sem Bosio segði um að hann hafi einungis verið að veita fátækum börnum aðstoð með því að fara með drengina í vatnaskemmtigarðinn.
Ef hann verður fundinn sekur eigi hann yfir höfði sér allt að lífstíðardóm.